
Høyringsinnspel frå Vågslid hytteforening, 10.03.26 (innsendt etter høyringsfrist)

Bakgrunn
Tiltakshavar og grunneigar 99/3, Birgitte Vågslid (Toralv Vågslid), ynskjer å leggje til rette for ei utviding av det eksisterande hyttefeltet på Storrlineset med 65 nye tomter med tilhøyrande infrastruktur, grønstruktur og fellesareal. 

Intensjonen er å halde fram med planlagt utbygging i omtrent same tettleik og med liknande høgder og utnyttingsgrad som i områda rundt. Eksisterande infrastruktur vil bli regulert som bygd, og den vil delvis bli brukt av nye tomteeiningar. Ny infrastruktur er regulert som tilkomstvegar til nye tomteområde, ny VA-infrastruktur syner ein med omsynssoner i plankartet. Gjeldande føringar i føresegnene til kommunedelplanen i Vågslid er lagt til grunn i reguleringsføresegnene.

Plan- og miljøutvalet hadde saka opp til 1. gongs handsaming i møte 21.05.25, sak 66/25. Saka vart utsett i påvente av synfaring og ei sak som synte utbyggingspotensialet i Vågslid, både regulerte tomter og uregulerte framtidig byggjeområde for fritidsbusetnad. Saka om utbyggingspotensialet i Vågslid vart vedteke kommunestyret 16.09.25, sak 72/25. Prosessen med dei to påbyrja reguleringsplanane Storrlineset del 2 og Flåmyrane vart vedteke at skal handsamast ferdig, uavhengig av rullering av KDP Vågslid. Plan- og miljøutvalet gjennomførte synfaring på Storrlineset 27.08.25.

Plan- og miljøutvalet vedtok 29.10.25 i sak 113/25 at framlegg til reguleringsplanen vert lagt ut på høyring og offentleg ettersyn. Plan- og miljøutvalet vedtok og å leggje inn att mellombels massetak i reguleringsplanen. Vedtaket vart fylgjande:

[image: ]

Brev om høyring vart sendt ut 12.01.2026 med høyringsfrist 06.03.2026. Det har kome 12 innspel innan fristen, inkludert motsegn. To har bedt om utsett frist, der ein av dei har kome med innspel. Det har kome eitt innspel etter fristen frå Vågslid hytteforening, denne er ikkje inkludert i saka, men kan sjåast i kommunen sitt planregister. Innspela er kommentert under vurdering.

Vurdering

	Høyringsinnspel
	Kommunedirektøren si vurdering

	NVE, 17.02.26
Motsegn
Motsegn i høve skredfare på bygde tomter. Syner skredutgreiing reell skredfare må omsynssone for skred bli lagt inn i plankart med tilhøyrande føresegner.

Flaum og overvatn
NVE tek til etterretning omsynssone flaum i plankartet med tilhøyrande føresegner, berekning om overvatn og føresegner til overvasshandtering.
	Kommunen har til 1. gongs handsaming vurdert skredfare for nye ubygde tomter. Motsegna til NVE gjeld bygde tomter i gjeldande plan.

Kommunen har hatt dialog med NVE i høve motsegna. Kommunen sendte 14.03.26 og 21.04.26 over revidert planforslag der skredfaren vart lagt inn i plankartet med tilhøyrande føresegner som sikrar at ingen tiltak er tillate før skredfaren er avklart. Kommunen har bedt NVE vurdere om dette er tilfredsstillende for å trekkje motsegna. NVE trakk motsegn i brev 24.04.26 (vedlegg 30), under føresetnad av at planen vert vedteken i samsvar med endra plandokument. Endra plankart og føresegner i høve skred ligg i vedlegg 1 og 2.

	Samordning av statleg motsegn, Statsforvaltaren, 03.03.26
Samordning av statleg motsegn, motsegn frå NVE i høve skredfare fremjast i sin heilskap.
	Samordna motsegn er teke til etterretning. Kommunen har hatt dialog med NVE for å avklare skredfare, og NVE har trekt motsegna i brev 24.04.26.


	Mattilsynet, 19.02.26
Reguleringsplanen ivaretar Mattilsynets sektorområde på ein god måte. Mattilsynet har ikkje fleire kommentarar til planen.
	Innspelet er teke til vitande.

	Telemark fylkeskommune, 04.02.26
Turveg og samsvar på sosi-kodar plankart og føresegner
· Turvegen er synt utan målsatt breidde og med feil nemning (TV/GT). Føresegnene om breidde er greie, men fylkeskommunen meiner plasseringa i terrenget ikkje er godt nok planlagt til å visast i plankartet no.
Fylkeskommunen har fagleg råd om å ta ut turvegen av plankartet og heller krevje detaljprosjektering i føresegnene.
· Skiløyper og andre felt har ulike namn mellom plankart og føresegn (SKI/BST, BAU1/f_URB1, FBF, PP, AVG).
Krav om samsvarande feltnemningar i plankart og føresegn.
Køyreveg (KV4–5)
· Delar av køyreveg KV4 og KV5 ligg i innanfor LNF-område og byggjegrense frå vassdrag, og er difor i strid med KDP Vågslid. Fylkeskommunen ber om at vegane flyttast ut av LNF-området og strandsona.
Regionale planar
· Planområdet ligg hovudsakleg i utbyggingssone etter regional plan for Hardangervidda. Fortetting her er i tråd med planen.
· Rosar kommunen for god vurdering av villreininteresser og samla belastning.
Born og unge
· Det må sikrast trygg ferdsel også i anleggsperioden.
· Positivt med felles leikeareal og universell utforming.
Klima og energi
· Positivt at utbygginga unngår registrert myr.
· Tilrår å bruke prinsippa unngå – flytte – forbetre for å redusere klimabelastning.
· Oppmodar om krav til miljøsertifiserte leverandørar, lågt klimafotavtrykk og vurdering av fossilfrie/utsleppsfrie anleggsplassar.
· Bør leggje til rette for at busetnaden kan dekke mest mogleg av eige energibehov.

	Samsvar på sosi-kodar plankart og føresegner
Innspelet om riktig nemning i kart- og planforskrifta er teke til etterretning. Kommunedirektøren rår til at føresegnene samsvarer med plankartet i tråd med gjeldande nemning i kart- og planforskrifta i tråd med innspelet til fylkeskommunen. Reviderte føresegner med riktig nemning ligg i vedlegg 1.

Turveg
Turveg er eit viktig premiss i reguleringsplanen, då det er eit krav i overordna plan med turveg kring Storrlitjønni før vidare utvikling av området. Kommunen tok ikkje planen opp til 1. gongs handsaming før dette var oppfylt, eller det var synt til eit tilsvarande eller betre turtilbod i planen, slik som turvegen langs Vågslidvatn ligg no i plankartet. Kommunedirektøren vil ikkje rå til å ta denne ut av plankartet, og erstatte den med føresegner innanfor LNF-føremålet. Det er viktig å halde på turvegen i plankartet med tilhøyrande føresegner, og sikre gjennomføring ved å kople etablering av turveg til rekkjefylgjekrav.

Køyreveg
I høve køyreveg KV5 er denne lagt på utsida av tomtene på grunn av topografi og VA-anlegg. Køyreveg KV5 og tilhøyrande VA‑anlegg er forprosjektert som ei samla løysing med gjensidig avhengnad. Ei flytting av vegen vil i fylgje konsulent krevje omprosjektering av både veg og VA‑anlegg (vassleidning, sjølvfallsleidning og trykkleidning). Konsekvensane av ei slik omprosjektering er uavklarte, og det er usikkert om ei ny løysing vil fungere like godt som dagens trasé. Det ser òg ut til at ein alternativ trasé vil gje eit uheldig lågpunkt i vegen (vedlegg 33).

Køyreveg KV4 fylgjer eksisterande traktorveg i dag. I overordna plan gjeld byggjegrense på 50 m frå Vågslidvatn eller eksisterande veg. Denne er difor i tråd med overordna plan. 

Innspela knytt til regionale planar, villrein, born og unge er teke til orientering. Kommunedirektøren meiner desse temaa er greia ut i planprosessen.  

Klima og energi
Innspelet er teke til orientering. Kommunedirektøren vil ikkje rå til å leggje inn føresegner med krav til klima og energi på leverandørar og fossilfrie/utsleppsfrie anleggsplassar ut over det som ligg i føresegnene i dag. Føresegnene opnar opp for solceller på tak og vegg. 

	Statsforvaltaren i Vestfold og Telemark, 27.02.26
Statsforvaltaren meiner planforslaget ikkje tek tilstrekkeleg omsyn til ny kunnskap og nye nasjonale føringar om villrein, og at utbyggingsomfanget er for stort sett i lys av dei nye rammene. Dei viser til nasjonale forventningar, stortingsmeldinga om villrein, kvalitetsnorma og fleire statlege avklaringar som skjerpar krava til kunnskap, føre-var-prinsippet og vurdering av samla belastning.

Det er allereie ei vesentleg ubygd tomtereserve i planen, og Statsforvaltaren kan ikkje sjå at det er eit reelt behov for ytterlegare 65 hytter. Statsforvaltaren gjev eit sterkt fagleg råd om å redusere talet på nye fritidsbustader, styrkje naturfaglege vurderingar og sikre betre regulering av støy, støv og massehandtering. 

Villrein
Planområdet ligg tett på både Hardangervidda og Setesdal Ryfylke villreinområde, som begge er vurderte til dårleg kvalitet. Målet nasjonalt er å betre tilstanden, og dette krev restriktiv arealpolitikk og høg terskel for nye inngrep.
Statsforvaltaren meiner:
· 65 nye fritidsbustader, totalt 115 einingar, er for omfattande i lys av ny kunnskap.
· Kommunen må sjå Vågslid meir heilskapleg, det som blir bygd her påverkar kor mykje som bør tillatast totalt.
· Det manglar faglege vurderingar knytt til planomfang, auka ferdsel og samla belastning. Kunnskapsgrunnlaget om naturmangfald må styrkast i tråd med statlege krav og ny praksis.
· Omsynssona for den raudlista arten blanknål er for snever og bør utvidast for å gje reelt vern.
· Det er positivt at furutre, myr og våtmark er markerte og sikra gjennom omsynssoner.

Støy og støv
· Ber om at det blir lagt inn føresegner som presiserer at grenseverdiane i T-1442 skal leggjast til grunn i heile planområdet, òg i anleggsfasen.
· Ber om at det blir teke inn ei generell føresegn for planområdet som sikrar at støvproblematikk i anleggsfasen blir handtert i samsvar med Retningslinje for behandling av luftkvalitet i arealplanlegging (T-1520).

Mellombels massetak
· Planlagt mellombels massetak og knuseverk gjeng inn under Forureiningsforskrifta kapittel 30.
Forskrifta stiller krav til mellom anna skjerming, støvdempande tiltak, utslepp av støv og vatn, støy og liknande forhold. Krava i kapittel 30 må følgjast i sin heilskap.
· Minner om at knuseverk omfatta av kapittel 30 er meldepliktige til Statsforvaltaren.
· Kommunen bør vurdere ytterlegare regulering av drift, transport og lysbruk.
· Planen må også avklare korleis ein skal handtere overskotsmassar og unngå spreiing av framande organismar, i tråd med revidert rundskriv T‑2/16 og forventar at dette er sikra før planen blir vedteke.
	1. gongs handsaming av denne planen vart utsett i påvente av synfaring og oversikt over utbyggingspotensialet i Vågslid. Kommunestyret vedtok 16.09.25 sak 72/25 ei sak om utbyggingspotensial i KDP Vågslid, ein oversikt over eksisterande og framtidig utbyggingspotensiale i KDP Vågslid knytt til fritidsføremål og utleigeføremål.  Kommunestyret vedtok i den saka at kommunen skal starte opp rullering av KDP Vågslid i løpet av 2026 for å redusere utbyggingsområde. Kommunedirektøren meinar at i denne prosessen vil ein sjå nærare på den samla belastninga i Vågslid, og kva strategiske arealgrep kommunen ynskjer vidare for destinasjonen Vågslid. Vidare vedtok kommunestyret at reguleringsplanane for Flåmyrane III og Storrlineset skal bli handsama ferdig. Nye planframlegg utover desse to, vil ikkje bli handsama før KDP Vågslid er ferdig rullert. 

Statsforvaltaren peikar på at det er allereie ei vesentleg ubygd tomtereserve i planen. Det er éi tomt som ikkje er bygd på i gjeldande plan, dette kan ikkje reknast som ei vesentleg tomtereserve. 

Villrein og naturmangfald
Kommunedirektøren meiner at kunnskapsgrunnlaget som er lagt til grunn til 1. gongs handsaming er tilfredsstillande. Tiltakshavar har fått krav til ytterlegare naturkartlegging og konsekvensutredning før planen vart teke til 1. gongs handsaming (vedlegg 19 og 23). Planområdet ligg hovudsakleg i utbyggingssone etter regional plan for Hardangervidda. Fortetting her er i tråd med regional plan. Administrasjonen har vurdert tilhøve til villrein i eige notat (vedlegg 27).

Administrasjonen har også gjort ei vurdering av naturmangfaldlova §§ 8 til 12 i eige notat (vedlegg 28), i tråd med krav frå statsforvaltaren i brev 21.03.2025 og 12.05.2025 om ny rutine for vurdering av naturmangfald i arealplanlegging. Kommunedirektøren meiner dette oppfyller dei nye krava og ny praksis statsforvaltaren meiner ikkje er gjort i planprosessen. Alle plandokumenta, inkludert villreinnotatet og vurdering av naturmangfaldlova §§ 8 til 12 låg ved oversendingsbrevet til offentlege instansar. Kommunedirektøren rår til at omsynssona kring den trua arten blanknål i plankartet utvidast i same utstrekning som arealføremålet LF markert med raud sirkel under. Kommunedirektøren har ingen kommentar ut over dette.

Støy og støv
Innspelet er teke til etterretning. Kommunedirektøren rår til å leggje inn føresegner som presiserer at grenseverdiane i T-1442 skal leggjast til grunn i heile planområdet, òg i anleggsfasen. Kommunedirektøren rår også til å leggje inn føresegner for å ivareta luftkvalitet i anleggsperioden i tråd med rettleiar for støv T‑1520. 

Mellombels massetak
Plan- og miljøutvalet vedtok å leggje inn att mellombels massetak til 1. gongs handsaming. Mellombels massetak er greia ut i eige notat (vedlegg 29), og føresegnene og plankartet vart justert etter faglege råd frå DMF før høyring og offentleg ettersyn.

Framande artar
Innspelet knytt til å avgrense framande artar i tråd med rundskriv T‑2/16, er teke til etterretning. Kommunedirektøren rår til at dette vert lagt inn i føresegnene.

	Direktoratet for mineralforvaltning (DMF), 05.03.26 og 24.04.26
DMF syner til tidlegare innspel og meiner at fleire av dei ikkje er følgde opp i det nye planforslaget. Dei peikar særleg på manglande omtale av ressursgrunnlaget og drift av masseuttaket, inkludert type massar, kvalitet og bruksområde. Det er framleis uklart kva den føreslegne tidsavgrensinga på 6 vekers driftstid gjeld og om dette gjeld for sprenging og knusing eller samla total driftstid, og om ho er tilstrekkeleg for gjennomføringa av prosjektet. DMF etterspør også vurdering av om avgrensinga på 10 år for mellomlagring av massar kan få konsekvensar for framdrifta. Før endeleg vedtak ber DMF om at det blir gjort ein vurdering på om dei føreslege tidsrammene er nok til å gjennomføre prosjektet.

DMF meiner at innspela deira om å fjerne tilvisingar til minerallova, krav til driftskonsesjon og driftsplan er no teke ut og DMF vurderer at deira innspel er ivaretekne.  Føresegna om avgrensing av uttaksmengd er òg fjerna i tråd med deira merknader. Vidare vurderer DMF at krava til støy, støv og innsyn, forsvarleg sikring under drift, og utforming av uttaksområdet etter avslutta drift er innarbeidde og i tråd med deira tidlegare innspel.
	Innspelet er teke til etterretning.

Tiltakshavar har gjort ei vurdering av ressursgrunnlag, drift av massetaket, typer masser, kvalitet og bruksområde. Tiltakshavar ynskjer å leggje endringane inn i kap. 4 og 5 i planomtala.  Kommunen sendte 14.04.26 over forslag til endring i planomtala til DMF (vedlegg 31). I brev 24.04.26 skriv DMF at dei vurderer at forslaget til ny tekst tek omsyn til deira fråsegn til høyring og offentleg ettersyn av planen (vedlegg 32). Kommunedirektøren rår til at teksten sendt til DMF i brev 14.04.26 blir lagt inn i planomtala. 

Kommunedirektøren rår til å presisere kva drift som er avgrensa til 6 veker i føresegn pkt. 5.1 bokstav c : «…. Samla driftstid for dette sprenging og knusing skal ikkje overstige 6 veker. Borerigg og knuseanlegg skal ikkje vere i bruk samstundes for å redusere støypåverknad».




	Statens vegvesen, 06.03.26
Kryss ved E134
Både planstatus og trafikkgrunnlag i Vågsli har endra seg sidan dei uttala seg seist, og meiner trafikkforholda må vurderast på nytt. 
Vegvesenet krev ei trafikkutgreiing, vurdering etter gjeldande vegnormalar og behov for trafikktryggingstiltak og eventuell bruk av rekkjefølgjekrav for nytt kryss ved E134. Trafikktala viser at avkøyrsla frå E134 allereie i dag har høgare trafikk enn det vegnormalane tillèt for ei enkel avkøyrsle, ÅDT over 50 skal etter vegnormalen utformast som eit kryss. Dagens situasjon er 153 bilar i døgnet. Planforslaget vil i tillegg gje auka trafikk, og generere 207 nye turar i døgnet.

Det vert vist til tidlegare motsegn i området Haukelifjell skisenter 19.05.2020, der helge- og ferietrafikk blei vurdert som langt høgare enn vekesnittet, noko som òg må leggjast til grunn her. 

Eksempel på konkrete forhold som må vurderast i trafikkanalyse er kanalisering i sidearm og venstresvingefelt/ passeringslomme på hovudvegen og at skiløypa som kryssar sidearmen må vurderast nærare for å unngå uoversiktlege situasjonar.
	Kryss ved E134
Statens vegvesen har ikkje fremja motsegn på krav om nytt kryss ved E134, så kommunedirektøren ser på dette som eit fagleg råd. Kommunedirektøren meinar at kravet om nytt kryss ved E134 burde kome tidlegare i planprosessen, og ikkje til 2. gongs handsaming. Krav om nytt kryss er noko som burde vore lagt i overordna plan, og må fylgjast opp ved rullering av KDP Vågslid. Dei syner til motsegn for reguleringsplanen for Haukelifjell skisenter i 2020, her låg det krav om utbetra kryss ved innkøyringa til Tyrvelid i KDP Vågslid som vart vedteke i 2019. Dette vart fylgd opp i reguleringsplanane etterpå. Det kan såleis ikkje samanliknast. 

Planomtala, kap. 6.9, side. 50-51 omtalar konsekvensar på trafikktilhøve ved planforslaget.

Kommunedirektøren vil ikkje rå til å leggje inn krav om trafikkanalyse eller rekkjefylgjekrav om opparbeiding av nytt kryss ved E-134. 

	Villreinnemda for Hardangerviddaområdet, 20.02.26
Bad om utsett frist for å gje høyringsuttale til 11.03.26. 
	Kommunen gav Villreinnemnda for Hardangerviddaområdet utsett frist til 11.03.26. Det har ikkje kome inn høyringsuttale frå dei. Kommunedirektøren reknar då med at nemnda ikkje har merknadar til saka. 

	Naturvernforbundet, 06.03.26
Naturvernforbundet i Vest-Telemark er sterkt kritiske til planane for Storrlineset. Dei meiner kommune allereie har stor hyttebygging med betydeleg naturbelastning, utan tilsvarande vekst i folketal. Planområdet ligg i randsona mellom to villreinområde, og forbundet meiner nye hytter og massetak vil gje meir ferdsel, støy og press på natur, klima og villrein. Dei peikar på at samla belastning allereie er for høg, og at utbygginga også kjem i tillegg til nytt stort hyttefelt ved Flåmyrane. Naturvernforbundet frårår planen på det sterkaste og meiner kommunen bør legge den bort for å sikre forsvarleg arealforvaltning og verne naturmangfaldet.
	Syner til tidlegare kommentar under statsforvaltaren i høve orienteringssak om utbyggingspotensial i Vågslid og vedtak om at Storrlineset skal handsamast ferdig. Kommunestyret vedtok at kommunen skal starte opp rullering av KDP Vågslid i løpet av 2026 for å redusere utbyggingsområde. Kommunedirektøren meinar at i denne prosessen vil ein sjå nærare på den samla belastninga i Vågslid.

	Forum for natur og friluftsliv (FNF), 11.03.26
Bad om utsett frist til 11.03.26.

FNF Telemark er kritiske til utvidinga av Storrlineset hyttefelt og meiner tiltaket vil gje store negative konsekvensar for villrein, myr og karbonrike naturtypar. Dei peikar på at sjølv om planen legg opp nokre positive grep som fortetting og kanalisering av ferdsel, ligg området mellom to viktige villreinområde, og nye hytter vil uunngåeleg auke ferdsla i sårbar natur.

FNF Telemark konkluderer med at utvidinga ikkje bør få godkjenning, då ytterlegare utbygging vil auke presset på villreinen i ei tid der både statlege og lokale aktørar arbeider for å styrke vern og redusere påverknad på arten.
	Fekk innvilga utsett frist til 11.03.26.

Syner til vurdering under statsforvaltaren i høve villrein, naturmangfald og samla belastning i Vågslid. 

	Storrlineset hytteforening v/Rolf Kristian Nystein, 05.03.26
Hytteforeininga meiner planen har fått fleire positive justeringar som betre naturkartlegging, KU og strengare krav til terrengtilpassing og drift av masseuttak, men at den samla belastninga for området framleis er undervurdert. Dei er særleg uroa for lang anleggsperiode, støy, støv, trafikk og bruk av interne vegar og eksisterande infrastruktur. 

Mellombels massetak
Styret ber kommunen vurdere anten å ta masseuttaket ut av planen, eller å styrke dei juridiske krava ytterlegare, særleg knytt til støv, målingar og konsekvensar ved overskriding.

VA-kapasitet og luktsoner
Dei peikar på usikker VA‑kapasitet og syner til VA-planen. Hytteforeninga ynskjer at vedlikeholdsansvaret på pumpehusa inklusive utførelse tilbakeførast grunneigar/kommunen. Dei peikar på utfordringar med tomter i luktsoner, og ber om at desse takast ut av reguleringsplanen. 

ROS-analyse
Styret peikar på mangelfull ROS‑analyse og ber om at denne vert oppdatert etter sentrale risikoforhold som VA-usikkerheit, flaum og massetak samla.

Trafikktryggleik og ekisterande vegar
Styret syner til innspelet frå statens vegvesen og meiner at trafikktryggleik ved E134 og lysløypekryss ikkje er godt nok vurdert, og ber kommunen stille klare og bindande rekkjefølgjekrav før planen kan vedtakast.

Styret ber om rekkjefylgjekrav som sikrar dokumentasjon av vegtilstand før anleggsstart, at skader vert utbetra fortløpande og utan ugrunna opphald, at vegane vert sett tilbake til hensiktsmessig standard tilpasset auka bruk etter avslutta anleggsperiode, tydeleg kostnadsansvar, støvbinding, fartsbegrensing for anleggskjøretøy og stans av køyring i perioder med støvproblematikk.

1. 
	Støy, støv og mellombels massetak
Syner til vurdering under statsforvaltaren i høve støy og støv. I føresegnene pkt. 5.1 bokstav f er det krav for støvbinding ved støvproblematikk. Føresegnene pkt. 5.1 bokstav g sikrar at støy kan etterprøvast og ev. tiltak må settast i verk dersom verdiane er over grenseverdiane anten i anleggsområdet eller hjå den skadelidne. Det er også lagt inn fleire føresegnområde i plankartet for å sikre støy og skjermvoll i og kring massetaket. Kommunedirektøren meinar dette er tilfredsstillande for å sikre mot støy og støv.

VA-kapasitet og luktsoner
Det er kommunen v/ teknisk drift og infrastruktur som har godkjent VA-planen (vedlegg 25 og 26), og den er vurdert til å oppfylle krava i tråd med kommunale føringar. Føresegnene sikrar at ved tilkopling av fleire abonnentar til pumpestasjon i AV3 skal kapasiteten til stasjonen greiast ut, ref. føresegner pkt. 3.1.6 bokstav d. Vedlikehaldsansvar på pumpehusa er privatrettsleg, og er ikkje noko som vert avklart gjennom reguleringsplanprosessen. Kommunedirektøren har ingen ytterlegare kommentar til dette.

Det er ikkje tillate med nye fritidsbustader for varig opphald innanfor luktsone, ref. føresegn pkt. 4.1.3, og tomtene vart anten teke ut eller justert byggjegrense på etter 1. gongs handsaming.

Risiko- og sårbarheitsanalyse
ROS-analyse er utført i tråd med gjeldande metode frå Direktoratet for samfunnssikkerhet og beredskap. ROS-analysen har vurdert alle aktuelle tema, blant anna flaum og vatn- avløp, ref. kap. 4 s. 11-16 i ROS-analyse (vedlegg 18). Det er gjennomført flaumvurdering og vassmengder ved bekkekryssing i eigne notat (vedlegg 22 og 24). Kommunedirektøren har ingen kommentar utover dette. 

Trafikktryggleik og eksisterande vegar
Syner til vurdering under statens vegvesen i høve nytt kryss ved E34. 

Drift og vedlikehald av interne vegar og ev. kostnadsansvar knytt til dette er privatrettslege tilhøve mellom grunneigar og hytteeigarar, og ikkje noko som er ein del av reguleringsplanprosessen.  
ROS-analysen svarar ut hendingar knytt til trafikkulykker. I planomtala  6.9, side. 51-52 står det om konsekvensar på trafikktilhøve med planforslaget. Planleggjar har vurdert det eksisterande vegnettet til å vere tilstrekkeleg dimensjonert for å tole den planlagde auka i trafikkmengda, og trafikktryggleiken er og vurdert til å vere tilstrekkeleg. Reguleringsplanen påverkar ikkje fartsgrensene på den private vegen, men veglag kan sjølve sette opp svarte, ikkje bindande fartsgrenseskilt og eventuelt etablere fartsdempande tiltak (fartshump, flyttbare hindringar, m.fl.). 

Køyrevegane er regulert i plankartet med tilhøyrande føresegner. Kommunedirektøren rår til at vegstandard, landbruksvegklasse 3 vert lagt inn i føresegnene under pkt. 3.2.1. 

Syner til vurdering under statsforvaltaren i høve støv.

	Arbuviki Hyttevelforening v/ Morten Rye-Larsen, 05.03.26
Hyttevelforeninga stør uttalen frå Storrlineset Hytteforening, men peikar i tillegg på fleire tilhøve som har særleg betydning for Arbuviki. Dei er kritiske til utvidinga av hyttefeltet inn i urørt natur og meiner naturinngrep og masseuttak må minimerast for å redusere støy, støv, og anleggstrafikk i tidsrom og mengde. Dei er imot denne utvidinga.

Foreningen uttrykker òg uro for auka belastning på Vågslidvegen, som dei sjølve er med på å vedlikehalde. Dei krev at utbyggjar tek ansvar for slitasje og at vegstandard blir tredjepartsverifisert før, under og etter anleggsarbeidet.

Planlagt masseuttak på inntil 30 000 m³ blir vurdert som svært omfattande, og grunnlagde erfaringar frå tidlegare utbyggingsfase gjer at dei ønskjer uttaket fjerna eller kraftig redusert, med strengare juridiske krav til støy og trafikk.

Til slutt peikar foreninga på trafikkfaren i krysset E134–Vågslidvegen. Dei meiner utbygging ikkje bør skje før krysset blir betra, og foreslår skibru eller undergang for skiløypa, samt avkøyringsfelt på E134 for å redusere risikoen ved auka trafikk.

	Syner til vurdering under Storrlineset hytteforening i høve støy, støv, mellombels massetak og trafikktryggleik. 

	Hytteeigar Jan Sigurd Østebøvik, 99/768 
Hytteeigar er kritisk til konsekvensane av planforslaget for Storrlineset del 2, særleg i anleggsfasen. Han meiner planen framleis er mangelfull og ber kommunen om å ikkje vedta planen slik den ligg føre. 

Anleggsfasen er utilstrekkeleg utgreidd
· Stor risiko for store belastningar på naboar over fleire år.
· Kumulative verknader av støy, støv, anleggstrafikk og slitasje på interne vegar er ikkje godt nok vurdert.

Mellombels massetak
· Massetak ligg nær eksisterande hytter (300–380 m).
· Støy- og støvplager kan bli omfattande.
· Føresegnene er for svake når det gjeld handheving og reaksjon dersom grenser blir overskridne.
· Han foreslår anten å ta massetaket heilt ut av planen, eller sikre langt strengare og målbare krav.

Støy og støv
· Støyrapport viser potensielt høge støynivå.
· Støvnotat peikar på risiko grunna vindretning og kort avstand til naboar.
· Det etterlyses bindande krav til måling, grenseverdiar og avbøtande tiltak – inkludert plikt til å stanse drift ved overskridingar.

Trafikktryggleik og internveg
· Anleggstrafikk gjennom hytteområde blir ikkje godt nok vurdert.
· Barn leikar på interne vegar som også er ferdselsårer til skiløyper.
· Det blir kravd ein eigen anleggstrafikkplan med tryggleikstiltak og tidsavgrensingar.

Løyper og friluftsliv
· Eksisterande løypenett og turdrag er ikkje tilstrekkeleg sikra i anleggsperioden.
· Det blir foreslått krav til plan for løypehandtering og kryssing.

Naturmangfald, myr og villrein
· KU dokumenterer raudlista art (blanknål) og sårbar naturtype.
· Dette krev strengare føre-var-tiltak og kontroll i anleggsfasen.

Overvatn, bekkekryssing og flaum
· Fagnotat viser fleire usikkerheiter i berekningar (datagrunnlag, nedbørfelt).
· Han ber om at detaljprosjektering og godkjenning må vere på plass før anleggsstart.

VA-kapasitet
· VA-planen viser at kapasiteten med framandvatn er “uvisst”.
· Dette må avklarast med målingar og tiltak før nye hytter kan koplast på.

	Syner til vurdering under hytteforening Storrlineset og Statsforvaltaren i høve mellombels massetak, støy, støv, trafikk, VA-plan, villrein og naturmangfald. 

Overvatn og bekkekryssing er greia ut i eige fagnotat (vedlegg 22 og 24). Resultat frå denne er innarbeida i føresegnene. Etablering av infrastruktur og bekkekryssing er søknadspliktig og vert fylgd opp av byggjesak i detaljprosjektering av dei ulike tiltaka.

Kommunedirektøren vil ikkje rå til å sette krav til ytterlegare kartleggingar eller fagrapportar utover det som er gjort i reguleringsplanprosessen. Kommunedirektøren meinar at desse omsyna er tilfredsstillande  sikra i plankart, føresegner og gjennom rekkjefylgjekrav. 

	Tore Kildal mfl., 99/10/0/1, 99/39 og 99/40 (naboar utanfor planområdet)
Dei uttrykker sterk motstand mot reguleringsplanen og meinar at planen har betydelege negative konsekvensar for  for natur, myr, friluftsliv og naboar. 

Utbygginga vil øydeleggje det seiste urørte friluftsområdet på eigedom 99/3 og gje store negative konsekvensar for nærområdet. Området er sårbar boreal hei med raudlista artar, og utbygging kan forstyrre myr og vassbalanse. Steinuttak og massknusing i opptil 10 år vil gje støy, støv og ulemper.

Det blir også peika på misvisande arealtal og klimabelastning. Nokre tomter (T56–59) ligg innanfor 20-meters byggegrensa til Nestjønna og er såleis i strid med overordna plan. 

Innsendarane foreslår i staden ei avgrensa fortetting ved eksisterande hyttefelt (ca. 23 nye tomter) som vil gje eit betre om meir skånsamt alternativ. Dette vil bevare naturen og eit stort samanhengande friluftsområde, redusere inngrep, fjerne behovet for mellombels massetak og gje mindre belastning for området generelt.
	Kommunedirektøren rår til å justere tomtene mot Nestjønni i tråd med KDP Vågslid. Tiltakshavar har levert revidert plankart der tomtene er justert i høve innspelet. Kommunedirektøren rår til å leggje på omsynssone bevaring naturmiljø i byggjegrensa til vassdrag ved Vågslidvatn og Nestjønna, slik som det er gjort for Storrlitjønna. For området ned mot Vågslidvatn blir det lagt inn ei føresegn knytt til omsynssona at det er høve til å etablere tiltak for friluftslivet. 

Det er føresegner som sikrar naturleg vassbalanse og avrenning frå Nestjønna ved vegkryssing, ref. føresegn pkt. 3.2.1 bokstav d. 

	Tiltakshavar Birgitte Vågslid, 29.03.26
Kommentar til innspel etter høyring og offetnleg ettersyn:
· Utbyggingsstatus Storrlineset del 1: Området er i hovudsak ferdig utbygd. Alle tomter er selde, éi tomt er ikkje utbygd, og éi er under oppføring med ferdigstilling sommaren 2026. VA-, straum- og veginfrastruktur vart ferdig opparbeida i 2013.
· Vesentleg ubygd tomtereserve: Det er ikkje grunnlag for å seie at planen inneheld ein vesentleg ubygd tomtereserve.
· VA-kapasitet og framandvatn: Reguleringa medfører ikkje fleire abonnentar på KP2 (VA3 i plankartet). Eventuell framtidig tilknyting av fleire abonnentar krev særskild utgreiing av kapasitet, slik det er omtalt i VA-planen.

	Innspelet er teke til orientering.



Avgrensa høyring i høve skredfare
Framlegg til endring av plandokument knytt til skredfare har vore på ei avgrensa høyring til eigarar som vart råka av faresona med frist for innspel 18.05.26 Det har ikkje kome inn merknadar til dette. 
Ny føresegn knytt til faresona skred: 
«H310: Potensielt fareområde for skred, som ikkje er greidd ut for reell fare. Det er ikkje tillate med nye byggetiltak i omsynssona. Grunnlag for omsynssona er NVEs aktsemdkart for snøskred (2023) og NVEs aktsemdkart for jord- og flaumskred (2025)».
Kravet om å avklare skredfare gjeld uavhengig av reguleringsprosessen. I byggjesaker skal ein alltid leggje til grunn den nyaste og beste kunnskapen om samfunnstryggleik. Det vil seie at ved søknad om nye tiltak på eigedomar innanfor aktsemdssone, må skredfare bli avklara før løyve blir gjeve, uavhengig av om det ligg i reguleringsplanen.
Tiltakshavar har sett i gang prosess for å avklare skredfare. Dersom skredrapporten syner til at området ikkje er utsett for skredfare er det høve for å fjerne denne faresona i plankartet ved ein mindre endring etter plan- og bygningslova §12-14 seinare.

Oppheving av reguleringsplan
Delar av planområdet er regulert frå før i reguleringsplan for 99/3 Storrlineset, planID 20080002, vedteken 31.01.2008. Prosessen med å oppheve gjeldande reguleringsplan har vore ein del av denne planprosessen. Kommunedirektøren rår til at gjeldande reguleringsplan blir oppheva i medhald av plan- og bygningslova § 12-14, når ny plan blir vedteke i medhald av plan- og bygningslova § 12-12.
Reguleringsplan for Storrlineset del 2, planID 20210002 vil erstatte gjeldande reguleringsplan Storrlineset, planID 20080002. Ved vedtak av den nye reguleringsplanen vil den gamle planen og formelt opphevast, med heimel i pbl. § 12-14.

Oppsummering av endringar
Føresegner:
· Nytt punkt under pkt. 2.4 Miljøkrav: «Handtering av massar og framande organismar. Dersom tiltak etter planen inneber bruk, flytting eller mellomlagring av massar, skal det dokumenterast at massane ikkje inneheld skadelege framande organismar, jf. forskrift om framande organismar § 24 fjerde ledd. Massar som kan innehalde skadelege framande organismar, skal ikkje flyttast eller nyttast utan at det ligg føre godkjent plan for handtering som hindrar spreiing. Naudsynte førebyggjande tiltak skal vere gjennomførte før igangsetting av tiltak».
· Leggje til nytt punkt i føresegn 3.1.4 Skiløypetrasé (SKI): «SKI2 er tilkomstløype til felles ljosløypenett». 
· Leggje til nytt punkt i føresegn 3.2.1 Køyreveg (KV): «Vegstandard skal vere landbruksvegklasse 3». 
· Nye føresegner knytt til støy og støv inn i pkt. 4 i fellesføresegnene: 
· «Omsynet til støy både i drifts- og anleggsfasen skal handterast i samsvar med Retningslinjer for støy i arealplanlegging T-1442/2021». 
· «Omsynet til støvproblematikk i drift- anleggsfasen skal handterast i samsvar med Retningslinje for behandling av luftkvalitet i arealplanlegging (T-1520)». 
· Leggje til nytt punkt under føresegn 4.1.7 Omsynssone bevaring naturmiljø: «I området ned mot Vågslidvatn er det høve til å gjennomføre tiltak som gagnar friluftsliv og nærrekreasjon, som opparbeiding av stiar, etablering av opphaldsplassar, tilrettelegging for utsikt og aktivitet».
· Endre føresegn pkt. 5.1 bokstav c  #1 mellombels massetak til: «…. Samla driftstid for dette sprenging og knusing skal ikkje overstige 6 veker. Borerigg og knuseanlegg skal ikkje vere i bruk samstundes for å redusere støypåverknad».

Plankart:
· Omsynssona kring den trua arten blanknål i plankartet utvidast i same utstrekning som arealføremålet LF. 
· I byggjegrensa til vassdrag ved Vågslidvatn og Nestjønna blir det lagt inn omsynssone bevaring naturmiljø.  



Planomtala:
· Tekst sendt til DMF i brev 14.04.26 om ressursgrunnlag og driftstider leggjast inn i kap. 4 og 5.

Framlegg til endringar er ikkje så vesentlege at det er naudsynt med ny høyring eller nytt offentleg ettersyn. NVE og DMF har fått framlegg til endringar i planen til gjennomsyn, og har vurdert at dette er tilstrekkeleg for å imøtekome høyringsinnspel og motsegn knytt til skredfare. Kommunedirektøren rår til å vedta planen med dei endringane det kjem fram av saka.
[bookmark: Innstilling]Kommunedirektøren sitt framlegg til vedtak
Framlegg til reguleringsplan for Storrlineset del 2, planID 20210002 vert vedteken i medhald av plan- og bygningslova § 12-12 slik den ligg føre, og med endringane som er lista opp under oppsummering.

Når ny reguleringsplan blir vedteke blir reguleringsplan for 99/3 Storrlineset, planID 20080002 oppheva i sin heilskap i medhald av plan- og bygningslova § 12-14.




[bookmark: UtvalgsNavn][bookmark: MØTESAKSNR][bookmark: MøteDato]Plan- og miljøutvalet si handsaming av sak 71/2026 i møtet den 10.06.2026
Handsaming av saka
[bookmark: Behandling]Plan- og miljøutvalet fann samrøystes Svein Versto (AP) gild jf. FVL § 6, 2.ledd. 
Plan- og miljøutvalet fann samrøystes Tone Edland (Sp) gild jf. FVL § 6, 2.ledd.
Plan- og miljøutvalet fann samrøystes Bjarte Hestdalen (VTB) gild jf. FVL § 6, 2.ledd.
 
Framlegg frå Bjarte Hestdalen (VTB):
Framlegg til reguleringsplan for Storilineset del 2, planID 20210002 blir ikkje vedteken i medhald av plan- og bygningslova § 12-12 av omsyn til villrein og boreal hei (beiteområde for husdyr).
 
Kommunedirektørens framlegg blei sett opp mot Hestdalens framlegg. Kommunedirektørens framlegg blei vedteke med 4 mot 3 røyster.


Vedtak
[bookmark: Vedtak]Framlegg til reguleringsplan for Storrlineset del 2, planID 20210002 vert vedteken i medhald av plan- og bygningslova § 12-12 slik den ligg føre, og med endringane som er lista opp under oppsummering.
Når ny reguleringsplan blir vedteke blir reguleringsplan for 99/3 Storrlineset, planID 20080002 oppheva i sin heilskap i medhald av plan- og bygningslova § 12-14.
 
Saksordførar: Ane Killingtveit


--- slutt på saksprotokoll ---
________________________________________________________________________
[bookmark: UtvalgsNavn_0][bookmark: MØTESAKSNR_0][bookmark: MøteDato_0]Kommunestyret si handsaming av sak 56/2026 i møtet den 16.06.2026
Handsaming av saka
[bookmark: Behandling_0]Kommunestyret fann samrøystes Bertin Bjåen (Ap) gild i saka, jf. FVL § 6, 2. ledd
Kommunestyret fann samrøystes Tone Edland (Sp) gild i saka, jf. FVL § 6, 2. ledd
 
Framlegg frå Bjørnar Christensen (VTB):
Framlegg til reguleringsplan for Storrlineset del 2, planID20210002 blir ikkje vedteken i medhald av plan- og bygningslova $ 12-12 av omsyn til villrein og boreal hei (beiteområde for husdyr).
subsidiært:
1. Grense for utbygging settas til bekk mellom Storlitjønna og Arbuvatnet.
2. Det opnast for fortetting innanfor eksisterande planstrategi i tråd med føresegn i KDP Vågsli
3. Det opnast ikkje for eige massetak utover prosjektets massebalanse.
 
Røysting:
Ein sette fyrst plan- og miljøutvalets framlegg opp mot Christensens framlegg 1. avsnitt. Plan- og miljøutvalets framlegg blei vedteke med 14 mot 11 røyster.
Ein sette deretter plan- og miljøutvalets framlegg opp mot Christensens framlegg 2. avsnitt. Plan- og miljøutvalets framlegg blei vedteke med 14 mot 11 røyster.
 
Oversikt over røystingane:
	Resultat av votering
Vedteke Plan- og miljøutvalet sitt framlegg til vedtak mot avsnitt 1 - forslag frå B. K. Christensen (VTB)

	Plan- og miljøutvalet sitt framlegg til vedtak (14/ 25)
	Avsnitt 1 - forslag frå B. K. Christensen (VTB) (11/ 25)

	Industri- og Næringspartiet (1/1)
Knut Erik Jordstøyl 
 
Senterpartiet (6/8)
Nils Ole Lien 
Jon Rikard Kleven 
Liv Sigrun Nykos Midtun 
Åse Versto Kringlegarden 
Kjetil Nessæther 
Tone Edland 
 
Arbeiderpartiet (3/3)
Kjellfrid Neset 
Bertin Bjåen 
Reidun Hyttedalen 
 
Det Norske Industripartiet (3/3)
Suhail Mushtaq 
Åshild Bringsvær-Sunde 
Vetle Frantzen 
 
Høgre (1/1)
Knut Arne Midtveit 
	Vinje Tverrpolitiske bygdeliste (4/4)
Magnar Andreassen 
Børge Skårdal 
Aslak Kåsa 
Bjørnar Kalbach Christensen 
Sosialistisk Venstreparti (4/4)
Nils Johan Svalastog Garnes 
Øystein Høgetveit 
Kjersti Kaasa 
Olav Rui 
Framstegspartiet (1/1)
Bjørn Ronny Jervsjø 
Senterpartiet (2/8)
Ragnhild Sølberg 
Ane Killingtveit 
 
 
 
 
 
 
 


 
	Forslag frå B. K. Christensen (VTB) avsnitt 2 mot Innstilling plan- og miljøutvalet
Resultat av votering - Fall

	Forslag frå B. K. Christensen (VTB) (11/ 25)
	Innstilling plan- og miljøutvalet (14/ 25)

	Sosialistisk Venstreparti (4/4)
Kjersti Kaasa 
Øystein Høgetveit 
Nils Johan Svalastog Garnes 
Olav Rui 
 
Senterpartiet (2/8)
Ragnhild Sølberg 
Ane Killingtveit 
 
Vinje Tverrpolitiske bygdeliste (4/4)
Aslak Kåsa 
Bjørnar Kalbach Christensen 
Magnar Andreassen 
Børge Skårdal 
 
Framstegspartiet (1/1)
Bjørn Ronny Jervsjø 
	Det Norske Industripartiet (3/3)
Åshild Bringsvær-Sunde 
Suhail Mushtaq 
Vetle Frantzen 
Senterpartiet (6/8)
Åse Versto Kringlegarden 
Jon Rikard Kleven 
Liv Sigrun Nykos Midtun 
Nils Ole Lien 
Kjetil Nessæther 
Tone Edland 
Arbeiderpartiet (3/3)
Bertin Bjåen 
Kjellfrid Neset 
Reidun Hyttedalen 
Industri- og Næringspartiet (1/1)
Knut Erik Jordstøyl 
Høgre (1/1)
Knut Arne Midtveit 
 


 


Vedtak
[bookmark: Vedtak_0]Framlegg til reguleringsplan for Storrlineset del 2, planID 20210002 vert vedteken i medhald av plan- og bygningslova § 12-12 slik den ligg føre, og med endringane som er lista opp under oppsummering.
Når ny reguleringsplan blir vedteke blir reguleringsplan for 99/3 Storrlineset, planID 20080002 oppheva i sin heilskap i medhald av plan- og bygningslova § 12-14.


--- slutt på saksprotokoll ---
________________________________________________________________________

Vedtak

Framlegg til reguleringsplan for Storrlineset del 2, planiD 20210002, vert sendt ut p hayring og
lagt ut til offentleg ettersyn i medhald av pbl. § 12-10 med endringane synt til under
oppsummering av kommunedirektgrens framlegg til endringar i planomtale og ROS-analyse pkt. 1-
3, plankart pkt. 1-19 og fgresegner pkt. 1-23.

Kunnskapen som ligg il grunn med omsyn til farekomstar av naturmangfald og effektar av planen,
og omsyna som er teke i plankart og faresegner blir samla sett vurdert & oppfylle faringar om
berekraftig bruk gjeve i §§ 8 til 12 i naturmangfaldiova kap. II.

Plan- og miljgutvalet vedtek i stadnl. § 7 fyrste ledd og adresseforskrift for Vinje kommune § 2
vegnamna Storrlitjgnni, Storrliviki, og Storrlistrondi,slik vedlegg 19 Nye vegnamn i Storrlineset del
2 syner.

Mellombels massetak biir tatt inn igjen i reguleringsplanen med endringar i plankart og
foresegnene som er lagt ved i vedlegg nr. 23.

